上網問功課

《上網問功課》係港台電視製作嘅直播教學節目，以香港中小學生做對象，入面有教學環節，亦有即場解答學習疑難嘅環節。節目由2013年11月9號到2014年6月21號逢禮拜六10:00—11:00喺亞洲電視本港台播。

呢個節目嘅原形係1980年代香港電台電視部製作嘅《打電話問功課》，隨住2010年代互聯網已經好普及，就變成「上網問功課」。

受2020年武漢肺炎香港疫情影響，香港中小學生自農曆年假後就開始停課，所以港台電視推出特備節目《上網問功課 同行抗疫》，由潘杰寧、虞逸峯、劉焯文主持，由2020年3月2號開始逢禮拜一到五16:00—17:00喺港台電視31播。3月25號開始，由於一位負責呢個節目嘅女職員係一位初步確診人士嘅密切接觸者，佢自己同埋同佢有密切接觸嘅同事都需要家居隔離，所以節目暫停製作同播映，4月14號恢復播映，播到5月29號。同年9月港台電視再推出新一輯《上網問功課 升級學堂》，由陳凱詠、陳炳銓主持，由2020年9月7號到11月27號逢禮拜一到五喺港台電視31播。

香港電台：上網問功課
香港電台：上網問功課 同行抗疫
香港電台：上網問功課 升級學堂

2013年香港電台電視節目
2014年香港電台電視節目
2020年香港電台電視節目